CELEX: 32008D0677
Language: sk
Date: 2008-07-28 00:00:00
Title: 2008/677/ES: Rozhodnutie Komisie z  28. júla 2008 , ktorým sa mení a dopĺňa rozhodnutie 2006/784/ES, ktorým sa schvaľujú spôsoby klasifikácie jatočne opracovaných tiel ošípaných vo Francúzsku [oznámené pod číslom K(2008) 3803]

19.8.2008   
            
            
               SK
            
            
               Úradný vestník Európskej únie
            
            
               L 221/30
            
         
      ROZHODNUTIE KOMISIE
   
   z 28. júla 2008,
   ktorým sa mení a dopĺňa rozhodnutie 2006/784/ES, ktorým sa schvaľujú spôsoby klasifikácie jatočne opracovaných tiel ošípaných vo Francúzsku
   [oznámené pod číslom K(2008) 3803]
   (Iba francúzske znenie je autentické)
   (2008/677/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 3220/84 z 13. novembra 1984, ktorým sa určuje stupnica Spoločenstva pre klasifikáciu trupov z ošípaných (1), a najmä na jeho článok 5 ods. 2,
   keďže:
   
               (1)
            
            
               Rozhodnutím Komisie 2006/784/ES (2) sa schvaľuje sedem spôsobov klasifikácie jatočne opracovaných tiel ošípaných vo Francúzsku.
            
         
               (2)
            
            
               V záujme zjednodušenia meraní Francúzsko požiadalo Komisiu o povolenie nahradiť vzorec používaný pri spôsobe klasifikácie jatočne opracovaných tiel ošípaných „Capteur Gras/Maigre – Sydel (CGM)“ a predložilo výsledky svojich pokusných pitiev v druhej časti protokolu ustanoveného v článku 3 ods. 3 nariadenia Komisie (EHS) č. 2967/85 z 24. októbra 1985, ktorým sa ustanovujú podrobné pravidlá uplatňovania stupnice Spoločenstva na klasifikáciu jatočne opracovaných tiel ošípaných (3).
            
         
               (3)
            
            
               Na základe posúdenia tejto žiadosti sa dospelo k názoru, že podmienky na povolenie príslušného spôsobu klasifikácie sú splnené.
            
         
               (4)
            
            
               Rozhodnutie 2006/784/ES by sa preto malo zodpovedajúcim spôsobom zmeniť a doplniť.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Riadiaceho výboru pre bravčové mäso,
            
         PRIJALA TOTO ROZHODNUTIE:
   Článok 1
   Príloha k rozhodnutiu 2006/784/ES sa mení a dopĺňa v súlade s prílohou k tomuto rozhodnutiu.
   Článok 2
   Toto rozhodnutie je určené Francúzskej republike.
   
      V Bruseli 28. júla 2008
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 301, 20.11.1984, s. 1. Nariadenie naposledy zmenené a doplnené nariadením (ES) č. 3513/93 (Ú. v. ES L 320, 22.12.1993, s. 5).
   
      (2)  Ú. v. EÚ L 318, 17.11.2006, s. 27. Rozhodnutie naposledy zmenené a doplnené rozhodnutím 2008/293/ES (Ú. v. EÚ L 98, 10.4.2008, s. 16).
   
      (3)  Ú. v. ES L 285, 25.10.1985, s. 39. Nariadenie naposledy zmenené a doplnené nariadením (ES) č. 1197/2006 (Ú. v. EÚ L 217, 8.8.2006, s. 6).
   
      PRÍLOHA
      V časti 1 [Capteur Gras/Maigre – Sydel (CGM)] prílohy k rozhodnutiu 2006/784/ES sa bod 3 nahrádza takto:
      
         
                     „3.
                  
                  
                     Obsah chudého mäsa jatočne opracovaného tela ošípanej sa vypočíta na základe tohto vzorca:
                     
                        
                            = 62,19 – 0,729 G2 + 0,144 M2
                     
                     kde:
                     
                                 
                                    
                              
                              
                                 =
                              
                              
                                 odhadovaný podiel chudého mäsa jatočne opracovaného tela ošípanej,
                              
                           
                                 G2
                              
                              
                                 =
                              
                              
                                 hrúbka slaniny (vrátane kože) v milimetroch, 6 cm od zadnej stredovej čiary medzi tretím a štvrtým posledným rebrom a súbežne so stredovou čiarou,
                              
                           
                                 M2
                              
                              
                                 =
                              
                              
                                 hrúbka svaloviny v milimetroch, 6 cm od zadnej stredovej čiary medzi tretím a štvrtým posledným rebrom a súbežne s touto stredovou čiarou.
                              
                           Vzorec platí pre jatočne opracované telo s hmotnosťou od 45 do 125 kg.“